Lo chimpanzé vive en grupos que vareyan en grandaria de 15 a 150 miembros, encara que os individuos viacheyan y s'alimentan en grupos muito mas chicotz mientres o día. A especie vive en una estricta hierarquía dominada per os hombres, an as disputas por un regular se resuelven sin necesidat de violencia. Quasi totas as poblacions de chimpanzés s'han rechistrau fendo servir ferramientas, modificando tochos, penyas, hierba y fuellas y utilizando-las pa cazar y adquirir miel, termitas, fornigas, nueces y augua. Tamién s'ha trobau que a especie creya tochos esmolaus pa travesar chicotz mamifers. O suyo periodo de chestación ye de ueito meses. Lo bebé s'esbeza arredol d'as tres anyadas d'edat, pero por un regular mantiene una relación amanada con a suya mai mientres quantos anyos mas.